Tom hakkas sadama poole jalutama, mõeldes, mida täpselt ta Wrenile oma arstilkäigu tulemuste kohta räägib. ("Pole midagi hullu. Ei tasu opereerida…") Pondicherry Muistse Tehnika Oksjonisaalist möödudes tegi ta peatuse, et gruppi väljuvaid kaubitsejaid endast mööda lasta. Ta arvas, et tundis ühe neist ära. See oli umbes temaealine üpris ilus naine. Ilmselt oli oksjon tema jaoks hästi läinud, sest ta tassis suurt rasket pampu.  Naine ei märganud Tomi ja too kõmpis edasi, püüdes meelde tuletada, mis selle naise nimi on ja kus nad on kohtunud. Oli see Katie? Ei, Clytie. Just nimelt - Clytie Potts.